ಜಾಂಗ್ ಮೋಜೂನ್

ಜಾಂಗ್ ಮೋಜೂನ್ (張默君, ಮೂಲ ಪುದರ್: ಜಾಂಗ್ ಜಾನ್, ಪುಟ್ಟಿನೆ ಅಕ್ಟೋಬರ್ ೫, ೧೮೮೪, ಹುನಾನ್ - ಜನವರಿ ೧೯೬೫) ಒರ್ತಿ  ಚೀನದ ರಾಜಕಾರಣಿ, ಪೊಣ್ಣುಲೆ ಹಕ್ಕುಲೆನ ಕಾರ್ಯಕರ್ತೆ, ಸೈನ್ಯದ ಕಮಾಂಡರ್, ಬೊಕ್ಕ ಕವಿ. ಕುಒಮಿಂಟಾಂಗ್ ಕೇಂದ್ರ ಸಮಿತಿದ ಸುರುತ ಪೊಣ್ಣು ಸದಸ್ಯೆ ಆದಿತ್ತೆರ್. 

## ಜೀವನ ಚರಿತ್ರೆ
ಜಾಂಗ್ ಮೋಜೂನ್ ಜಾಂಗ್ ಟೊಂಗ್ಡಿಯನ್ (ಬೊಚುನಾ, ಟಿಯಾನ್ಫಾಂಗ್ ಲೋಜು, ೧೮೫೯-೧೯೧೫) ಬೊಕ್ಕ ಹೆ ಚೆಂಗ್ಹುಯಿ (ಯಿಶೆಂಗ್, ೧೮೫೭-೧೯೪೧) ನಕುಲೆನ ಮಗೆ, ಚೀನಾದ ಕ್ವಿಂಗ್ ರಾಜವಂಶದ ಅಧಿಕಾರಿಲು. ಆರ್ ಹುನಾನ್ ಪ್ರಾಂತ್ಯೊಡು ಪುಟ್ಟುವೆರ್. ಅಲೆನ ಅಮ್ಮೆರ್, ಹೆ ಚೆಂಗ್ಹುಯಿ, ಅಲೆಗ್ ಚೀನೀ ಶಿ ಕಬಿತೆಡ್ ಸುರುತ ಶಿಕ್ಷಣ ಕೊರ್ತೆರ್, ಬೊಕ್ಕ ಜಾಂಗ್ ಮೊಜುನ್ ಎಲ್ಯ ಪ್ರಾಯೊಡ್ದ್ ಬರೆಯೆರೆ ಸುರು ಮಲ್ತೆರ್. ಅಲೆನ ಅಮ್ಮೆ ರಾಜಕೀಯೊಡು ತೊಡಗ್ ನಾರ್, ಬೊಕ್ಕ ಅರೆನ ಮಗಳೆನಲೆಕನೆ, ಟಾಂಗ್ಮೆಂಗ್ಹುಯಿ (ಕ್ರಾಂತಿಕಾರಿ ಮೈತ್ರಿ) ಸಂಘಟನೆದ ಸುರುತ ಸದಸ್ಯೆರಾದಿತ್ತೆರ್.  

ಜಾಂಗ್ ಮೋಜೂನ್ ಬಾಲ್ಯೊಡ್ದ್ ಪಾದ ಕಟ್ಟುನಕ್ಲೆಗ್ ವಿರೋಧ ಮಲ್ತೊಂದಿತ್ತೆರ್. ಈ ಕ್ರಮೊನು ವಿರೋಧ ಮಲ್ಪೆರೆ ಬೌದ್ಧ ತರ್ಕೊದ ಒಟ್ಟುಗು ಬಂಧನ ಇಜ್ಜಂದಿನ ಪೊಣ್ಣು ಬೋಧಿಸತ್ವೊಲೆನ ಉದಾರ್ಮೆಲೆನ್ ಆರ್ ಬಳಕೆ ಮಲ್ತೆರ್. 

೧೯೨೪ಡ್, ಆರ್ ಸನ್ ಯಾಟ್-ಸೆನ್ ನ ಕಾರ್ಯದರ್ಶಿ ಶಾವೊ ಯುವಾನ್ಚಾಂಗ್ ನ್ ೪೧ ವರ್ಸೊದ ಪ್ರಾಯೊಡು ಮದಿಮೆ ಆಯೆರ್. ಈ ಜೋಡಿಗ್ ಶಾವೊ ಫುಯಿ ಬೊಕ್ಕ ಶಾವೊ ಯಿಂಗ್ಡು ಪನ್ಪಿನ ರಡ್ಡ್ ಜೋಕುಲು ಉಲ್ಲೆರ್. 

## ಕೆಲಸ
**ಸಾಹಿತಿ, ಕವಿ, ಸಂಪಾದಕ ||**

ಜಾಂಗ್ ಮೊಜುನ್ ಶಾಸ್ತ್ರೀಯ ಪದ್ಯೊಲೆನ್, ಪ್ರಬಂಧೊಲೆನ್, ಟಿಪ್ಪಣಿಲೆನ್ ಬರೆಯೆರ್, ಬೊಕ್ಕ ಅನುವಾದೊಲೆನ್ ಪ್ರಕಟಿಸಯೆರ್. ಅರೆನ ಕಬಿತೆಲು ಒಂಜಿ ಕ್ರಾಂತಿಕಾರಿ ಮನೋಭಾವೊನು ಬೊಕ್ಕ ಲೈಂಗಿಕ ವಿಷಯೊಲೆನ್ ವ್ಯಕ್ತಪಡಿಸೊಂದಿತ್ತ್ಂಡ್. “ಕೊಲೊಫೋನ್ ಫಾರ್ ಮೈ ಓನ್ ಪೇಂಟಿಂಗ್ ಎ ಬ್ಯೂಟಿ ಇನ್ಸ್ಪೆಕ್ಟಿಂಗ್ ಎ ಸ್ವೋರ್ಡ್ ವೈಲ್ ಲೀನಿಂಗ್ ಆನ್ ಎ ಹಾರ್ಸ್” ಪನ್ಪಿನ ಕಬಿತೆಡ್, ಜಾಂಗ್ ಮೊಜುನ್ ಪನ್ಪೆರ್: “ಇನಿ, ಮಸ್ತ್ ಜನ ಪುರುಷೆರ್ ರಾಷ್ಟ್ರೊಗು ಎಡ್ಡೆ ಮಲ್ಪುನಗ ಅತ್ತ್, ಅಕ್ಲೆನ ಸ್ವಂತ ಖ್ಯಾತಿನ್ ಸಾಧಿಸವುನಕ್ಲೆಡ್ ಮುಳುಗಡೆ ಆಯಿನ ಕೇವಲ ವ್ಯಕ್ತಿಲು,”; ಅಯಿಕ್ ವಿರುದ್ಧವಾದ್, ಅರೆನ ಚಿತ್ರೊಡು ಉಪ್ಪುನ ಪೊಣ್ಣುನ “ಮನಸ್ಸ್ ದ ಶುದ್ಧ ಸಾಹಸ” ಕವಿ-ಕಲಾವಿದೆರೆಗ್ ಸ್ಫೂರ್ತಿ ಆಂಡ್. ೧೯೧೭ಡ್, ಚೆನ್ ಹಾಂಗ್ಬಿ, ಲಿಯು ಬಿಚೆಂಗ್, ಬೊಕ್ಕ ಟಾಂಗ್ ಪೀಲಾನ್ ನಕುಲೆನೊಟ್ಟುಗು ನಡತಿನ ಒಂಜಿ ಸಭೆಟ್ ಮಹಿಳಾ ಸ್ನೇಹದ ಶಕ್ತಿದ ಬಗ್ಗೆ ಒಂಜಿ ಕಬಿತೆನ್ ಬರೆಯೆರೆ ಸ್ಫೂರ್ತಿ ಆಂಡ್. 

ಜಾಂಗ್ ಮೊಜುನ್ 1909ಡ್ ಸ್ಥಾಪನೆ ಆಯಿನ ಕ್ರಾಂತಿಕಾರಿ ಕಾವ್ಯ ಸಂಘ ಸೌತ್ ಸೊಸೈಟಿಗ್ ಸೇರ್ದೆರ್; ಆರ್ ರಡ್ಡ್ ನೂದುನೇ ಸದಸ್ಯೆ ಆದಿತ್ತೆರ್. ಚೀನಾದ ಮಹಿಳಾ ಪತ್ರಿಕೆ ಫುನ್ಯು ಶಿಬಾವೊಡ್ ಕಬಿತೆಲೆನ್ ಪ್ರಕಟ ಮಲ್ತೆರ್ ಬೊಕ್ಕ ಅಯಿತ ಸಂಪಾದಕೆರಾದ್ ಸೇವೆ ಮಲ್ತೆರ್.

ಆರ್ ಝಾಂಗ್ಚಾವೊ (章草) ಶೈಲಿಡ್ ಚಿತ್ರ ಬರೆಯೊಂದಿತ್ತೆರ್. ಯು ಯಾವೊರೆನ್ ನ ಬೇಲೆನ್ ಆರ್ ಮೆಚ್ಚಿಯೆರ್, ಪನ್ಪೆರ್: "ಹೃದಯ ಬೊಕ್ಕ ಕೈ ಒಂಜೇ, ಬಿಂದು ಕಾಗದೊಡು ಒಟ್ಟು ಸೇರುಂಡು, ಕುಂಚದ ತುದಿ ಕಲೆನ್ ಮಾರ್ಗದರ್ಶನ ಮಲ್ಪುಂಡು ಬೊಕ್ಕ ಶಾಂತ ಮಲ್ಪುಂಡು. ಉಂದು ಬೇತೆ ಒವ್ವೆ ಬೇಲೆಗ್ ಹೋಲಿಕೆ ಆಪುಜಿ; ಯಾನ್ ಉಂದೆನ್ ತೂಯೆರೆ ನಿಲ್ಲಿಸರೆ ಸಾಧ್ಯ ಇಜ್ಜಿ."

ಜಾಂಗ್ ಮೊಜುನ್ ಬೇತೆ ಬೇತೆ ಮಾಧ್ಯಮೊಲೆಡ್ ಚಿತ್ರ ಬರೆಯಿನಾರ್ ಬೊಕ್ಕ 1910ಡ್ ಅರೆನ ಕ್ಯಾನ್ವಾಸ್ ಚಿತ್ರೊಲೆನ್ ಸಾರ್ವಜನಿಕವಾದ್ ಪ್ರದರ್ಶಿಸಯೆರ್. ಅರೆನ ಬರವುಲೆಡ್ ಬೊಕ್ಕ ಸಂಪಾದನೆದ ಪತ್ರಿಕೆಲೆಡ್ ಪ್ರಕಟವಾದ್ ಫೋಟೋಗ್ರಾಫ್ ಲೆನ್ ಲಾ ದೆತೊನುವೆರ್. ಮಾಧ್ಯಮೊಡು ಅರೆನ ಪಾಲ್ ಪಡೆಯಿನವು ಅರೆನ ರಾಜಕೀಯ ಕೆಲಸೊದ ಒಂಜಿ ಪ್ರಮುಖ ಭಾಗ ಪಂಡ್ದ್ ವರ್ಣನೆ ಮಲ್ತೆರ್.

## ರಾಜಕೀಯ ಕಾರ್ಯಕರ್ತತ್ವ
**ಕ್ರಾಂತಿಕಾರಿ ಕೆಲಸ** ಜಾಂಗ್ ಮೊಜುನ್ ಶಾಂಘೈ  ಉತ್ತರ ದಂಡಯಾತ್ರೆ ಡೇರ್-ಟು-ಡೈ ಕಂಪೆನಿ (ಶಾಂಘೈ nüzi beifajun gansidui, 上海女子北伐軍敢死隊) ಪನ್ಪಿನ ಒಂಜಿ ಮಹಿಳಾ ಸೈನ್ಯೊನು ಏರ್ಪಾಡ್ ಮಲ್ತೆರ್, ಉಂದು 1919 ನೇ ಯುಸಿಂಗ್ ಡ್ ಯುದ್ಧ ಮಲ್ತೆರ್. ಸೈನ್ಯೊಡು 70 ಡ್ದ್ ಜಾಸ್ತಿ ವಿದ್ಯಾರ್ಥಿಲು ಇತ್ತೆರ್.

ಶೆನ್ಝೌ ಪೊಣ್ಣುಲೆ ಸಹಾಯ ಸಂಘ, ಅತ್ತಂದೆ ಶೆನ್ಝೌ ಯುನೈಟೆಡ್ ಪೊಣ್ಸಣುಲೆ ಹಾಯ ಸಂಘ, ಲಿಂಗ ಸಮಾನತೆಗಾದ್ ಕೆಲಸ ಮಲ್ಪುನ ಒಂಜಿ ಸಂಸ್ಥೆನ್ 1912ಡ್ ಸ್ಥಾಪನೆ ಮಲ್ತೆರ್. ಜಾಂಗ್ ಮೊಜುನ್ ಶೆನ್ಝೌ ಪೊಣ್ಣುಲೆ ಪೇಪರ್ನ್ (1912-1913) ಸ್ಥಾಪನೆ ಮಲ್ತೆರ್, ಉಂದು ಶಿವಾನ್ ಯುಕಾ ಸರ್ಕಾರೊನು ಟೀಕೆ ಮಲ್ತೆರ್. ಸಂಘಟನೆದ ರಾಜಕೀಯ ದೃಷ್ಟಿಕೋನ ಸುಧಾರಣಾವಾದಿ ಆದಿತ್ತ್ಂಡ್, ಕ್ರಮೇಣ ಬದಲಾವಣೆನ್ ಪ್ರೋತ್ಸಾಹಿಸೊಂದಿತ್ತ್ಂಡ್, ಬೊಕ್ಕ 20ನೆ ಶತಮಾನೊಡು ಪೊಣ್ಣುಲೆನ ಮತದಾನದ ಹಕ್ಕ್ ಅಗತ್ಯ ಪಂಡ್ದ್ ವಾದ ಮಲ್ತ್ಂಡ್. ಕ್ರಾಂತಿಡ್ ಪೊಣ್ಣುಲು ಪಾಲ್ ಪಡೆಯಿನವು ದೇಶಭಕ್ತಿನ್ ತೋಜಾವುಂಡು ಬೊಕ್ಕ ಅಯಿಟ್ ಅಕ್ಲೆನ ಮತದಾನದ ಹಕ್ಕ್ ನ್ ತೋಜಾವುಂಡು ಪಂದ್ ಸನ್ ಯಾಟ್-ಸೆನ್ ಗ್ ನೆಂಪು ಮಲ್ತೆರ್. 

ಜಾಂಗ್ ಮೋಜೂನ್ ಟೊಂಗ್ಮೆಂಗ್ಹುಯಿ (ಕ್ರಾಂತಿಕಾರಿ ಮೈತ್ರಿ) ದ ಸುರುತ ಸದಸ್ಯೆರೆಡ್ ಒರ್ತಿಯೇ  ಆದಿತ್ತೆರ್. ೧೯೧೧ಡ್ ಜಾಂಗ್ ಮೊಜುನ್ ಬೊಕ್ಕ ಅರೆನ ಅಮ್ಮೆ  ಸುಝೌ ನಗರೊನು ಚೀನಾದ ಕ್ವಿಂಗ್ ರಾಜವಂಶೊಡ್ದ್ ಸ್ವತಂತ್ರವಾದ್ ಘೋಷಣೆ ಮಲ್ಪುನ ಜವಾಬ್ದಾರಿನ್ ದೆತೊನುವೆರ್. 

## ಉಲ್ಲೇಖೊಲು


ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026